# 05.04.21.

**Узбекистанын войтыркостса выставка вылын Коми Республика петкӧдлас ассьыс инвестиция позянлунъяссӧ**

Талун Ташкентын воссис «ИННОПРОМ» войтыркостса промышленнӧй выставка. Сійӧ кутас уджавны 2021 вося косму тӧлысь 5 – 7 лунъясӧ. Коми Республикаысь делегацияӧ пырӧны регионса экономика сӧвмӧдан да промышленносьт министрӧс вежысь Ольга Турышева, «Менам бизнес» шӧринӧн юрнуӧдысь Сергей Жеребцов, промышленносьт сӧвмӧдан дінму фондса директор Ирина Миновская да республикаса мукӧд тӧдчана компания.

Выставка вылын Коми Республикасянь петкӧдлӧма регионса предприятиеясӧн да наука котыръясӧн лӧсьӧдӧм ӧтувъя экспозиция. Ас продукцияӧн да позянлунъясӧн тӧдмӧдӧны «Лузалес» ИКК, «Промтех-Инвест» ИКК, «Керка» ИКК, «Сыктывкарса кӧрт переработайтан завод» ПК» ИКК (ROKRA PEINER SYSTEM холдинг (Россия), Россияса наукаяс академиялӧн Урал юкӧнса Коми наука шӧрин да Ухтаса канму техническӧй университет.

Виччысьӧны, мый тӧдмасьны Коми Республикалӧн стендӧн волас Россияса промышленносьт да вузасян министр Денис Мантуров.

Мероприятиеӧ да выставкаса делӧвӧй уджтасӧ пырӧдчасны Россияса, Узбекистанса, Францияса, Германияса, Чехияса, Японияса, Белоруссияса, Казахстанса, Киргизияса, Арменияса промышленнӧй компанияяс да бизнес-делегацияяс. Выставка дырйи промышленнӧй нырвизь серти прӧйдитасны торъя сессияяс, на лыдын «Цифрӧвӧй производство», «Машина вӧчӧмын ӧтувъя проектъяс», «Промышленносьт сьӧмӧн могмӧдӧм», «Карын колана технологияяс», «Инновацияяс энергетикаын». Ставнас лоӧ кызь гӧгӧр сессия, кытчӧ пырӧдчасны регионъясса юралысьяс, канму да меставывса власьт органъясӧн, делӧвӧй ассоциацияясӧн, сӧвмӧдан институтъясӧн юрнуӧдысьяс.

– Выставка дырйи республика оз сӧмын петкӧдлы ассьыс стендсӧ, регионын тайӧ отрасльсӧ сӧвмӧдӧм могысь участвуйтысь компанияяс пӧвстын ми корсям уджъёртъясӧс да выль позянлунъяс. Ми дасьӧсь тӧдмӧдны асланым позянлунъясӧн, вӧчӧмторъясӧн, прӧдукцияӧн, кутшӧмӧс позяс бура вузавны войтыркостса рынок вылын, – юӧртіс Коми Республикаса экономика сӧвмӧдан да промышленносьт министр Эльмира Ахмеева.

# 05.04.21.

Республика Коми представит свой инвестиционный потенциал на международной выставке в Узбекистане

Сегодня в Ташкенте стартовала международная промышленная выставка «ИННОПРОМ», которая будет проходить в течение трех дней, с 5 по 7 апреля 2021 года. Делегацию от Республики Коми представят заместитель министра экономического развития и промышленности региона Ольга Турышева, руководитель Центра «Мой бизнес» Сергей Жеребцов, директор регионального фонда развития промышленности Ирина Миновская и ряд крупных компаний республики.

В рамках выставки была сформирована коллективная экспозиция от Республики Коми с участием предприятий и научного сообщества региона. Свою продукцию и возможности презентуют компании ООО «Лузалес», ООО «Промтех-Инвест», ООО «Керка», ООО «ПО «Сыктывкарский металлообрабатывающий завод» (Холдинг ROKRA PEINER SYSTEM (Россия), КНЦ Уро РАН и Ухтинский государственный технический университет.

Планируется, что стенд Республики Коми посетит министр промышленности и торговли России Денис Мантуров.

В мероприятии и деловой программе выставки также примут участие промышленные компании и бизнес-делегации из России, Узбекистана, Франции, Германии, Чехии, Японии, Белоруссии, Казахстана, Киргизии, Армении. По программе в ходе выставки пройдут специализированные сессии по промышленной тематике, такие как "Цифровое производство", "Совместные проекты в машиностроении", "Финансирование промышленности", "Технологии для города", "Инновации в энергетике". Всего же пройдет более двух десятков сессий, в которых, как ожидается, примут участие главы регионов, руководители государственных и местных органов власти, деловых ассоциаций, институтов развития.

- Республика не просто представляет свой стенд на выставке, нам важно расширять промышленное сотрудничество между компаниями-участниками, определить новые возможности для развития данной отрасли в регионе. Мы готовы демонстрировать свой потенциал, имеющиеся наработки, продукцию, которая сможет быть достойным конкурентом на международном рынке, - отметила министр экономического развития и промышленности Республики Коми Эльмира Ахмеева.

**1856**

**Королева**